ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఎలక్ట్రానిక్స్ రిపేర్ సర్వీసెస్ అవుట్ సోర్సింగ్  పైలట్ ప్రాజెక్ట్ ను ప్రారంభించిన ఎంఈఐటివై
భారత్ ను గ్లోబల్ రిపేర్ రాజధానిగా చేయనున్న ఈఆర్ఎస్ఓ
వచ్చే ఐదేళ్లలో అవుట్ సోర్స్ ద్వారా రిపేర్ కి 20 బిలియన్ డాలర్ల రెవెన్యూ అవకాశం
భారతదేశాన్ని గ్లోబల్ ఎలక్ట్రానిక్స్ పవర్హౌస్గా మార్చాలనే ప్రధాన మంత్రి శ్రీ నరేంద్ర మోదీ దార్శనికతకు అనుగుణంగా, భారతదేశాన్ని ప్రపంచానికి మరమ్మతు రాజధానిగా మార్చడానికి చర్యలు చేపట్టారు. కొన్ని పరివర్తన విధానాలను, ప్రక్రియ మార్పులను ధృవీకరించడానికి ప్రభుత్వం ఈరోజు ఈఆర్ఎస్ఓ పైలట్ కార్యక్రమాన్ని ప్రారంభించింది.
ఎంఈఐటివై, సీబీఐసి, డీజీఎఫ్టి, ఎంఓఈఎఫ్ అండ్ సీసీ పరిశ్రమ వృద్ధికి నిజమైన నిబద్ధతను ప్రదర్శిస్తూ, భారతదేశాన్ని ప్రపంచవ్యాప్తంగా ఐసీటీ ఉత్పత్తులకు అత్యంత ఆకర్షణీయమైన మరమ్మత్తు గమ్యస్థానంగా మార్చే ప్రయత్నాలు ప్రారంభమయ్యాయి. ఈ దిశగా పరివర్తన విధానం, ప్రక్రియ మార్పులను ప్రభావితం చేయడానికి పరిశ్రమతో మిళితం అయి పని చేస్తున్నాయి. రాబోయే 5 సంవత్సరాలలో, ఈఆర్ఎస్ఓ పరిశ్రమ భారతదేశానికి 20 బిలియన్ డాలర్ల వరకు ఆదాయాన్ని ఆర్జించే అవకాశం ఉంది. మిలియన్ల కొద్దీ ఉద్యోగాలను కూడా సృష్టించవచ్చు.
ఈ ప్రాజెక్ట్ భారతదేశానికి గేమ్చేంజర్ కాబోతోంది. ఇప్పటివరకు ఉపయోగించని డొమైన్లో భారతదేశాన్ని ప్రపంచ అగ్రగామిగా మార్చడానికి ప్రభుత్వం మద్దతునిచ్చింది. కేంద్ర ఎలక్ట్రానిక్స్, ఐటీ, రైల్వేలు, కమ్యూనికేషన్ల మంత్రి శ్రీ అశ్వినీ వైష్ణవ్ ఆలోచన విధానం, ప్రధాన మంత్రి శ్రీ నరేంద్ర మోదీ సమర్థ మార్గదర్శకత్వం కారణంగా ప్రక్రియ, విధాన మార్పులు సాధ్యమయ్యాయి.
ఈఆర్ఎస్ఓ కోసం అవసరమైన విధానం, ప్రక్రియ మార్పులు గత కొన్ని నెలలుగా ప్రభుత్వంలోని వివిధ శాఖలు మరమ్మతు పరిశ్రమతో లోతైన చర్చల తర్వాత ప్రవేశపెట్టబడ్డాయి. ప్రారంభించిన పరిమిత పైలట్ ద్వారా వాటి సమర్థత, సామర్థ్యం కోసం ధ్రువీకరణ అవుతుంది. పైలట్ బెంగళూరులో నిర్వహిస్తున్నారు, ఇది మూడు నెలల పాటు అమలులో ఉంటుంది. ఫ్లెక్స్, లెనోవో, సిటిడిఐ, ఆర్-లాజిక్, అఫోరిజర్వ్ అనే ఐదు కంపెనీలు పైలట్ కోసం స్వచ్ఛందంగా ముందుకొచ్చాయి. పైలట్ తర్వాత ఒక వివరణాత్మక అంచనా నిర్వహిస్తారు. అవసరమైన విధంగా ప్రక్రియ, విధానంలో మార్పులు చేస్తారు.
నూతన మరియు పునరుత్పాదక శక్తి మంత్రిత్వ శాఖ
అత్యధికంగా రూ. 295 పన్ను అనంతర లాభాలను  సాధించి, నికర ఎన్పిఎలను 1.61 శాతం తగ్గించిన ఐఆర్ఇడిఎ
నూతన, పునరావృత ఇంధన మంత్రిత్వ శాఖ నిర్వాహక నియంత్రణలోని భారత మినీరత్న  సంస్థ అయిన ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్  2023-24 సంవత్సరం తొలి త్రైమాసికంలో రూ. 295 కోట్ల పన్ను అనంతర అత్యధిక త్రైమాసిక లాభాల ని, రూ. 440 కోట్ల పన్నుకు ముందు లాభాలను  ఆర్జించి విశేష మైలురాయిని సాధించింది.
గత ఆర్థిక సంవత్సరం 2022-23లో ఇదే కాలంతో పోలిస్తే వరుసగా 30% & 29% వృద్ధిని సాధించింది. అంతేకాకుండా, ఐఆర్ఇడిఎ నికర నిరర్ధక ఆస్తుల లలో కూడా గణనీయమై తగ్గింపును ప్రదర్శిస్తూ, 2023-24 ఆర్థిక సంవత్సరపు త్రైమాసికంలో వాటిని 2.92% నుంచి 1.61%కి తగ్గించింది. ఇది సంవత్సరాల ప్రాతిపదిక  45% చెప్పుకోదగిన తగ్గింపును సూచిస్తుంది.
కంపెనీ అసాధారణ పనితీరును, స్థిరమైన వృద్ధి పథాన్ని ప్రశంసిస్తూ, శనివారం, 12 ఆగస్టు 2023న నిర్వహించిన సమావేశంలో ఐఆర్ఇడిఎ బోర్డ్ ఆఫ్ డైరెక్టర్స్ 2023-24 ఆర్థిక సంవత్సరం తొలి త్రైమాసికంలో ఆడిట్ చేసిన ఆర్థిక ఫలితాలను ఆమోదించింది.
గత ఏడాదికన్నా ఐఆర్ఇడిఎ లోన్ బుక్ 30 జూన్ 2022న రూ. 32,679 కోట్ల నుంచి 30 జూన్ 2023 రూ. 47,207 కోట్లకు విస్తరించి, 44% బలమైన వృద్ధిని ప్రదర్శించింది. తొలి త్రైమాసికంలో కంపెనీ రూ. 3,173 కోట్ల రుణ పంపిణీని సాధించి, కార్యకలాపాల నుంచి రూ. 1,143 కోట్ల మొత్తం ఆదాయాన్ని సాధించి, గత ఏడాది తొలి త్రైమాసికంతో పోలిస్తే వరుసగా, 272% & 45% పెరుగుదలను ప్రదర్శించింది. గత ఏడాది ఇదే కాలంలో రుణ పంపిణీ రూ. 852 కోట్లు కాగా, కార్యకలాపాల నుంచి సాధించిన మొత్తం ఆదాయం రూ. 786 కోట్లగా ఉంది.
ఆర్ధిక సంవత్సరం 2022-23 తొలి త్రైమాసికంలో సాధించిన చెప్పుకోదగిన ఆర్ధిక విజయాలతో పోలిస్తే ఆర్ధిక సంవత్సరం 2023-24 తొలి త్రైమాసికంలో చెప్పుకోదగిన ఆర్ధిక ముఖ్యాంశాలుః
పన్నుకు ముందు లాభంః గత ఏడాదిలో రూ. 340 కోట్లతో పోలిస్తే రూ. 440 కోట్లు 
పన్ను అనంతర లాభాలుః గత ఏడాది రూ. 226కోట్లతో పోలిస్తే రూ. 295 కోట్లు 
రుణ పంపిణీః రూ. 852 కోట్లతో పోలిస్తే రూ. 3,173 కోట్లు 
లోన్ బుక్ః రూ. 32,679 కోట్లకు వ్యతిరేకంగా రూ. 47,207 కోట్లు 
నికర విలువః రూ. 5,514 కోట్లతో పోలిస్తే రూ. 6,290 కోట్లు 
నికర ఎన్పిఎలుః 5.38%తో పోలిస్తే 1.61% 
స్థూల ఎన్పిఎలుః 5.33%కి వ్యతిరేకంగా 3.08% 
కంపెనీ వృద్ధిని వాటాదారుల విశ్వాసం, మద్దతు కు ఐఆర్ఇడిఎ చైర్మన్ & మేనేజింగ్ డైరెక్టర్ శ్రీ ప్రదీప్ కుమార్ దాస్ ఆపాదించారు. కేంద్ర విద్యుత్ & నూతన, పునరావృత ఇంధన శాఖ మంత్రి శ్రీ ఆర్కె సింగ్ కు, నూతన, పునరావృత ఇంధనశాఖ సహాయ మంత్రి శ్రీ భగవంత్ ఖుబాకు, ఎంఎన్ఆర్ ఇ కార్యదర్శి, బోర్డ్ ఆఫ్ డైరెక్టర్లకు వారి నిరంతర మద్దతు, మార్గదర్శనానికి కృతజ్క్షతలు చెప్పారు. ఐఆర్ఇడిఎ చారిత్రిక పనితీరును సాధించేందుకు వారి మద్దతు, మార్గదర్శనాలే కారణమన్నారు.
ఈ చారిత్రాత్మక ఆర్ధిక ఫలితాలకు దారి తీసేందుకు కారణమైన ఐఆర్ఇడిఎ బృందపు అచంచలమైన నిబద్ధత, అవిశ్రాంత ప్రయత్నాలకు, అంకిత భావాన్ని ఆయన ప్రశంసించారు.
రాష్ట్రపతి సచివాలయం
పత్రికా ప్రకటన
ప్రధానమంత్రి సలహా మేరకు భారత రాష్ట్రపతి, మంత్రుల మండలిలో కింది సభ్యుల రాజీనామాను వెంటనే అమలు చేశారు: -
1. శ్రీ డి.వి సదానంద గౌడ
2. శ్రీ రవిశంకర్ ప్రసాద్
3. శ్రీ థావర్ చంద్ గెహ్లాట్
4. శ్రీ రమేశ్ పోక్రియాల్ 'నిశాంక్'
5. డా. హర్షవర్ధన్
6. శ్రీ ప్రకాశ్ జావడేకర్
7. శ్రీ సంతోష్ కుమార్ గాంగ్వర్
8. శ్రీ బాబు లాల్ సుప్రియో
9. శ్రీ ధోత్రె సంజయ్ శ్యాంరావ్
10. శ్రీ రతన్ లాల్ కటారియా
11. శ్రీ ప్రతాప్ చంద్ర సారంగి
12. సుశ్రీ దేబాశ్రీ చౌదరి
(
రైల్వే మంత్రిత్వ శాఖ
అన్రిజర్వ్డ్ టికెటింగ్ సిస్టమ్ మొబైల్ అప్లికేషన్ ఇప్పడు హిందీ భాషలో కూడా అందుబాటులో ఉంది
రిజర్వు చేయని టికెట్ల బుకింగ్ సమాచారాన్ని తెలుసుకోవడం మరింత సులభతరం చేసేందుకే ఈ సేవలు
యూటీఎస్ మొబైల్ అప్లికేషన్లో 1.47 కోట్ల మంది రిజిస్టర్డ్ వినియోగదారులు ఉన్నారు.
డిజిటల్ ఇండియా కార్యక్రమంలోభాగంగా భారత ప్రభుత్వం నగదు రహిత లావాదేవీలను  ప్రోత్సహించే ఉద్దేశంతో కాంటాక్ట్ లెస్ టికెటింగ్ సదుపాయాన్ని మరింత సులభతరం చేసేందుకు అన్రిజర్వ్డ్ టికెటింగ్ సిస్టమ్ మొబైల్ యాప్ ఇప్పుడు ఇంగ్లిష్తోపాటు హిందీ భాషలో కూడా అందుబాటులో ఉంది. వినియోగదారులు తనకు నచ్చిన భాషను ఎంచుకోవచ్చు. యూటీఎస్ మొబైల్ అప్లికేషన్ను ఉపయోగించి వినియోగదారులు పేపర్లెస్ లేదా పేపర్ టికెట్ మోడ్ను కూడా ఎంచుకోవచ్చు. ఈ ఆప్షన్ ద్వారా ఈ కింది టికెట్లలో వేటినైనా ఎంచుకోవచ్చు.
జర్నీ టికెట్ బుకింగ్
సీజన్ టికెట్ బుకింగ్/రిన్యువల్
ప్లాట్ఫాం టికెట్ బుకింగ్
మొబైల్ టికెటింగ్ ద్వారా వినియోగదారులకు కలిగే ప్రయోజనాలు
– టికెట్ కోసం లైన్లో వేచి ఉండాల్సిన అవసరం లేదు.
– పేపర్లెస్ కావడంతో పర్యావరణ అనుకూలమైనది.
– టికెట్ బుక్ చేసిన తర్వాత ఇంటర్నెట్ కనెక్షన్ లేకున్నా ఆఫ్లైన్ మోడ్లో కూడా టీటీఈకి టికెట్ చూపించవచ్చు.
రన్ ఆన్ బుకింగ్: ఆత్రుతలో ఉన్న ప్రయాణికులు, చివరి నిమిషంలో ప్రయాణానికి సంబంధించి నిర్ణయం తీసుకొని స్టేషన్కు చేరుకునేవారు.. స్టేషన్లో ప్రదర్శించే క్యూఆర్ కోడ్ను స్కాన్ చేసి టికెట్ను బుక్ చేసుకోవచ్చు. ఈ సదుపాయం దేశవ్యాప్తంగా 1600 రైల్వేస్టేషన్లలో అందుబాటులో ఉంది.
పూర్తిగా క్యాష్లెస్: వినియోగదారులు అన్నిరకాల డిజిటల్ పేమెంట్ సదుపాయాలను ఉపయోగించుకునే అవకాశం ఉంది. అంటే.. రైల్ వాలెట్, డెబిట్ కార్డ్, క్రెడిట్ కార్డ్, నెట్ బ్యాంకింగ్, యూపీఐ, ఈ వాలెట్వంటి వాటి ద్వారా చెల్లింపు చేయొచ్చు.
చౌక: - రైల్ -వాలెట్ సదుపాయాన్ని ఉపయోగించే కస్టమర్కు రీఛార్జ్పై 5% బోనస్ ఇవ్వబడుతుంది. ఉదాహరణకు ఒక ప్రయాణికుడు తన వాలెట్ని రూ.1000 కి రీఛార్జ్ చేసుకుంటే, అతను ₹ 1050 రీఛార్జ్ విలువను పొందుతాడు.
మొబైల్ టికెట్ అప్లికేషన్ పూర్తిగా ఇండియన్ రైల్వే  ద్వారా అభివృద్ధి చేయబడింది. అంతేకాకుండా అండ్రాయిడ్, ఐఓఎస్ ఆపరేటింగ్ ప్లాట్ఫామ్లలో అందుబాటులో ఉంది. సంబంధిత ప్లేస్టోర్ల నుంచి ఉచితంగా డౌన్లోడ్ చేసుకోవచ్చు. అప్లికేషన్, దాని వినియోగం వినియోగదారులు సులభంగా ఉపయోగించేందుకు అనుకూలంగా ఉండడంతో గూగుల్ ప్లేస్టోర్లో ఫోర్స్టార్ రేటింగ్ పొందింది. యూటీఎస్ మొబైల్ అప్లికేషన్లో రిజిస్టర్డ్ వినియోగదారుల సంఖ్య 1.47 కోట్లు.
ప్రధాన మంత్రి కార్యాలయం
కె.వి. సుబ్రమణియన్ కు ఆయన భావిప్రయాసల కు గాను శుభాకాంక్షలు తెలిపిన ప్రధాన మంత్రి
డాక్టర్ కె.వి. సుబ్రమణియన్ భావి ప్రయాసల కు గాను ప్రధాన మంత్రి శ్రీ నరేంద్ర మోదీ ఆయన కు శుభాకాంక్షలను వ్యక్తం చేశారు. డాక్టర్ సుబ్రమణియన్ ముఖ్య ఆర్థిక సలహాదారు హోదా లో తన మూడు సంవత్సరాల పదవీకాలాన్ని ముగించిన తరువాత ఆ పదవి నుంచి వైదొలగుతున్నట్లు ప్రకటించారు.
ప్రధాన మంత్రి ఒక ట్వీట్ లో-
కె.వి. సుబ్రమణియన్ [ @SubramanianKri ] తో పనిచేయడం సంతోషాన్ని ఇచ్చింది. ఆయన లో విద్యాపరమైనటువంటి వివేకం, ప్రముఖ ఆర్థిక మరియు విధాన పరమైన వ్యవహారాల పై ఆయన కు గల విశిష్ట దృష్టికోణాలు, సంస్కరణల విషయం లో ఆయన కు గల ఉత్సాహపూర్ణ భావన లు ప్రశంసపాత్రాలు. రాబోయే కాలం లో ఆయన చేసే ప్రయత్నాలకు గాను ఆయనకు ఇవే శుభాకాంక్షలు.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
దేశంలో వైద్య పర్యాటకం వృద్ధిపై సమాచారం
2020-2021లో, వైద్య పర్యాటకం సూచీలోని  46 ప్రపంచ గమ్యస్థానాల్లో 10వ స్థానంలో భారతదేశం
వైద్య అవసరాల కోసం వచ్చిన విదేశీయుల సంఖ్య 2020లోని 1.83 లక్షల నుంచి 2021 నాటికి 3.04 లక్షలకు పెరిగింది
2020-2021కి సంబంధించి, వైద్య పర్యాటకం సంస్థ ప్రకటించిన వైద్య పర్యాటకం సూచీలోని  46 ప్రపంచ గమ్యస్థానాల్లో భారతదేశం 10వ స్థానంలో ఉంది. కేంద్ర పర్యాటక మంత్రిత్వ శాఖ అందించిన సమాచారం ప్రకారం, వైద్య అవసరాల కోసం భారతదేశానికి వచ్చే విదేశీ పర్యాటకుల సంఖ్య ఈ క్రింది విధంగా ఉంది:
|
|
సంవత్సరం
|
|
వైద్య అవసరాల కోసం వచ్చిన విదేశీ పర్యాటకుల సంఖ్య
|
|
2020
|
|
1.83 లక్షలు
|
|
2021
|
|
3.04 లక్షలు
దేశంలో వైద్య పర్యాటకాన్ని మెరుగుపరిచే లక్ష్యంతో, 2022లో, 'నేషనల్ స్ట్రాటెజీ అండ్ రోడ్మ్యాప్ ఫర్ మెడికల్ అండ్ వెల్నెస్ టూరిజం'ను కేంద్ర పర్యాటక మంత్రిత్వ శాఖ రూపొందించింది. ఈ వ్యూహంలో భాగంగా, దేశంలో విలువ ఆధారిత వైద్య ప్రయాణాల అభివృద్ధికి ఈ క్రింది కీలకాంశాలను గుర్తించారు:
- భారతదేశం కోసం ఒక వెల్నెస్ డెస్టినేషన్ బ్రాండ్ను అభివృద్ధి చేయడం
- వైద్యం, వెల్నెస్ పర్యాటకం కోసం వ్యవస్థను బలోపేతం చేయడం
- ఆన్లైన్ విలువ ఆధారిత వైద్య ప్రయాణాల  పోర్టల్ను ఏర్పాటు చేయడం ద్వారా డిజిటలీకరణను ప్రారంభించడం
- విలువ ఆధారిత వైద్య ప్రయాణాలను సులభతరం చేయడం
- వెల్నెస్ పర్యాటకాన్ని ప్రోత్సహించడం
- పరిపాలన, సంస్థాగత విధివిధానాలు
దేశంలో వైద్య విలువ పర్యాటకాన్ని ప్రోత్సహించడానికి హోం శాఖ, పర్యాటక మంత్రిత్వ శాఖ, ఆయుష్ మంత్రిత్వ శాఖ, విదేశీ వ్యవహారాల శాఖ, పౌర విమానయాన శాఖ, రాష్ట్ర ప్రభుత్వాలు, ఇతర సంబంధిత వర్గాలతో కేంద్ర ఆరోగ్య & కుటుంబ సంక్షేమ మంత్రిత్వ శాఖ సమన్వయం చేసుకుంటోంది. విలువ ఆధారిత వైద్య ప్రయాణాన్ని ప్రోత్సహించడానికి పర్యాటక మంత్రిత్వ శాఖ, ఆయుష్ మంత్రిత్వ శాఖ, హోం శాఖ, విదేశీ వ్యవహారాల శాఖ, పౌర విమానయాన శాఖ, రాష్ట్ర ప్రభుత్వాలు, ఇతర సంబంధిత వర్గాలతో ఒక సంస్థాగత విధానాన్ని మంత్రిత్వ శాఖ అవలంబిస్తోంది. ఈ రంగంలో సవాళ్లను, అవకాశాలను గుర్తించేందుకు మంత్రిత్వ శాఖలు, ఆసుపత్రులు, ఎంవీటీ నిర్వాహకులు, బీమా కంపెనీలు, 'నేషనల్ అక్రిడిటేషన్ బోర్డ్ ఫర్ హాస్పిటల్స్ & హెల్త్కేర్ ప్రొవైడర్స్'తో తో అనేక దఫాల చర్చలు జరిగాయి.
కేంద్ర ఆరోగ్య & కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈ రోజు రాజ్యసభలో లిఖితపూర్వక సమాధానం రూపంలో ఈ విషయాన్ని తెలిపారు.
భూ శా స్త్ర మంత్రిత్వ శాఖ
స్వచ్ఛ పక్వాడాను పాటించిన హైదరాబాద్ లోని ఇండియన్ నేషనల్ సెంటర్ ఫర్ ఓషన్ ఇన్ఫర్మేషన్ సర్వీస్
భారత ప్రభుత్వానికి చెందిన అంతర్జాతీయంగా గుర్తింపు పొందిన స్వతంత్ర సంస్థ హైదరాబాద్లోని,ఇండియన్ నేషనల్ సెంటర్ ఫర్ ఓషన్ ఇన్ఫర్మేషన్ సర్వీసెస్ . ఈ సంస్థ భూ విజ్ఞాన మంత్రిత్వశాఖ కింద పనిచేస్తోంది. ఇది అధునాతన సాంకేతిక పరిజ్ఞానం, పరిశోధన సమాచారం ఆధారంగా దేశానికి సముద్రానికి సంబంధించి ప్రత్యేక సమాచారాన్ని అందజేస్తున్నది. దీనివల్ల సముద్ర ప్రాంత భద్రత పెంపు ,లాభాలు గడించడానికి వీలు కలుగుతున్నది. ఈ సంస్థ అందించే మూడు ప్రధాన సేవలలో సునామీ ముందస్తు హెచ్చరిక సేవలు, సముద్ర స్థితిగతుల ముందస్తు సమాచారం, మత్స్య సంపద అధికంగా దొరికే అవకాశం ఉన్న జోన్లకు సంబంధించిన సూచనల వంటివి ఉన్నాయి.
హైదరాబాద్ లోని ఇండియన్ నేషనల్ సెంటర్ ఫర్ ఓషన్ ఇన్ఫర్మేషన్ సర్వీసెస్లో 2020 జూలై 15 వరకు స్వచ్ఛ పక్వాడా కార్యక్రమాలు చేపట్టారు.ఇందుకు సంబంధించిన లక్ష్యాలకు అనుగుణంగా పలు అవగాహనా కార్యక్రమాలను ఈ సంస్థ నిర్వహించింది. అందులో ముఖ్యమంగా బహిరంగ మల విసర్జనను నిర్మూలించడం, ఘన, ద్రవ వ్యర్ధాల సమర్ధ నిర్వహణ,పర్యావరణ హితకరమైన , సుస్థిర పారిశుధ్యానికి సంబంధించి తగిన సాంకేతిక పరిజ్ఞాన వినియోగంపై అవగాహన కల్పించడం, మొత్తంగా పరిశుభ్రత గురించిన అంశాలపై పలు కార్యక్రమాలు నిర్వహించింది. అలాగే ఐటిసి ఒషన్ క్యాంపస్లో తెలంగాణా రాష్ట్ర ప్రభుత్వం హరిత హారం కింద అందజేసిన మొక్కలను నాటారు. ఐఎన్ సి ఒ ఐ ఎస్ ఔట్ సోర్సింగ్ సిబ్బందికి  వ్యక్తిగత పరిశుభ్రత మెటీరియల్ను అందజేశారు. ఒకసారి మాత్రమే వాడకానికి పనికివచ్చే ప్లాస్టిక్ వాడబోమన్న ప్రతిజ్ఞ చేయడంతోపాటు క్యాంపస్లో పరిశుభ్రతా కార్యక్రమాలు చేపట్టారు.
ప్రత్యేక ఈ -పోటీలు: పాఠశాల విద్యార్థులకు చిత్రలేఖన , వ్యాసరచన పోటీలు నిర్వహించారు. సముద్రాలపై స్వచ్ఛత ఏ రకంగా ప్రభావం చూపుతుందన్న అంశంపై ఈ -పోస్టర్ పోటీని ఉద్యోగులకు నిర్వహించారు. బహిరంగ మల విసర్జన రహిత భారత్: ఆంద్రప్రదేశ్ లోని కృష్ణాజిల్లా పై అధ్యయనం అంశంపై వెబినార్ తో ఈ కార్యక్రమాన్ని ప్రారంభించారు. ఇన్స్టిట్యూట్ ఫర్ పబ్లిక్ ఎంటర్ప్రైజ్ రిజిస్ట్రార్ శ్రీమతి జె.కిరణ్మయి 2020 జూలై 1న స్వచ్ఛపక్వాడా ప్రారంభించారు.మరో ప్రత్యేక వెబినార్ , స్వచ్ఛ సముద్ర ను ఐఎన్సిఒఐఎస్ శాస్త్రవేత్త డాక్టర్ నిమిత్ కుమార్ 2020 జూలై 13న నిర్వహించారు. ఈరోజు మరొక ప్రత్యేక వెబినార్ ను స్వచ్ఛ పక్వాడా ముగింపు సెషన్ సందర్భంగా, కొవిడ్ -19: సముద్రాలకు రక్షణా లేక కాలుష్యమా అనే అంశంపై ఐఎన్సిఒఐఎస్ శాస్త్రవేత్త శ్రీ శివయ్య బొర్రా నిర్వహించారు. ఈ పోటీలలో విజేతల పేర్లను కూడా ప్రకటించారు.
అన్ని వెబినార్లను ఐఎన్సిఒఐఎస్ యూట్యూబ్ ఛానల్ @INCOISofficial Hyderabad లో ఉచితంగా చూడవచ్చు.
ఆరోగ్య, కుటుంబ సంక్షేమ మంత్రిత్వ శాఖ
మరో మైలురాయి చేరిన భారత్: కోలుకున్నవారు 90%
చికిత్సపొందుతూ ఉన్నవారి సంఖ్య మరింత తగ్గుదల, మొత్తం పాజిటివ్ కేసులలో 8.5%
వారం రోజులుగా మరణాలు 1000 లోపు
2000 దాటిన మొత్తం లాబ్ ల్ సంఖ్య
భారత దేశం కోవిడ్ నియంత్రణలో మరో మైలురాయిని చేరుకుంది. జాతీయ స్థాయిలో కోలుకున్నవారి శాతం ఈరోజు 90 కి చేరింది. గడిచిన 24 గంటలలో 62,077 మంది కోలుకొని డిశ్చార్జ్ అయ్యారు. ఇలా ఉండగా కొత్తగా నమోదైన పాజిటివ్ కేసులు 50,129.
దీనివలన చికిత్సపొందుతూ ఉన్నవారి సంఖ్య కూడా వేగంగా తగ్గుతూ వస్తున్నది. వరుసగా మూడో రోజు కూడా ఆ సంఖ్య 7 లక్షలకు దిగువనే ఉంది. ప్రస్తుతం మొత్తం పాజిటివ్ కేసులు మొత్తం పాజిటివ్ కేసులలో 8.5% గా నమోదై 6,68,154 దగ్గర ఉన్నాయి.
మొత్తం కోలుకున్నవారి సంఖ్య కూడా పెరుగుతూ వస్తోంది. ఇప్పటికి అది 70.78.123 కు చేరింది. కోలుకుంటున్నవారి సంఖ్య పెరుగుతూ ఉండటంతో చికిత్సలో ఉన్నవారికీ, కోలుకున్నవారికీ మధ్య అంతరం బాగా పెరుగుతోంది. ప్రస్తుతం ఆ అంతరం 64 లక్షలు దాటింది, కచ్చితంగా చెప్పాలంటే 64,09,969 కి చేరింది.
గడిచిన వారం రోజులుగా మరణాలు వెయ్యిలోపు నమోదవుతూ వస్తున్నాయి. అక్టోబర్ 2 నుంచి మరణాలు 1100 లోపు ఉంటున్న సంగతి తెలిసిందే.
కొత్తగా కోలుకున్నవారిలో 78% మంది కేవలం 10 రాష్ట్రాలనుంచే నమోదయ్యారు. అవి మహారాష్ట, కర్నాటక, కేరళ, తమిళనాడు, పశ్చిమ బెంగాల్, ఢిల్లీ, ఆంధ్రప్రదేశ్, అస్సాం, ఉత్తరప్రదేశ్, చతీత్స్ గఢ్ రాష్ట్రాలు.వీటిలో అత్యధికంగా మహారాష్ట్రలో ఒకే రోజు 10,000 మందికి పైగా కోలుకున్నారు.
గత 24 గంటలలో కొత్తగా 50,129 మంది పాజిటివ్ గా నిర్థారణ జరిగింది. ఈ కొత్త కేసులలో 79% మంది పది రాష్ట్రాలకు చెందినవారే ఉన్నారు. కేరళలో అత్యధికంగా 8,000 కు పైగా కొత్త కెసులు నమోదయ్యాయి. 6,000 కు పైగా కేసులతో మహారాష్ట్ర రెండో స్థానంలో ఉంది..
గడిచిన 24 గంటలలో 578 మంది కోవిడ్ వల్ల మరణించారు. వీరిలో దాదాపు 80% మంది 10 రాష్ట్రాలకు చెందినవారే ఉన్నారు. మహారాష్ట్రలో అత్యధికంగా 137 మరణాలు నమోదయ్యాయి.
భారత్ లో కోవిడ్ నిర్థారణ పరీక్షలు జరిపే సామర్థ్యాన్ని పెంచుతూ మరో మైలురాయి చేరుకుంది. మొత్తం లాబ్ ల సంఖ్య 2000 దాటింది. మొదట్లో పూణె లో ఒక లాబ్ మాత్రమే ఉండగా, ఇప్పుడు ఆ సంఖ్య 2003 కు చేరింది. వాటిలో 1126 ప్రభుత్వ ఆధ్వర్యంలో ఉండగా. 877 ప్రైవేట్ లాబ్ లు.
విద్యుత్తు మంత్రిత్వ శాఖ
ఎన్టిపిసి దాద్రి భారతదేశంలో పరిశుభ్రమైన బొగ్గు ఆధారిత ప్లాంట్గా అవతరించడానికి కృషి చేస్తుంది
అన్ని ఉద్గార పారామితులను ఆన్లైన్లో పర్యవేక్షిస్తున్నారు, రియల్ టైం ప్రాతిపదికన కేంద్ర కాలుష్య నియంత్రణ మండలికి  ప్రసారం చేస్తారు
ఎస్ఓఎక్స్ మరియు ఎన్ఓఎక్స్ తగ్గింపు కోసం డ్రై సోర్బెంట్ ఇంజెక్షన్  వ్యవస్థ, సోఫా  వ్యవస్థను ఏర్పాటు చేశారు.
బాయిలర్లలో బొగ్గుతో పాటు బయోమాస్ గుళికల మండించడంలో కూడా ఎన్టిపిసి దాద్రి అగ్రస్థానంలో ఉం
ఎన్టిపిసి దాద్రి దేశంలోనే పరిశుభ్రమైన బొగ్గు ఆధారిత ప్లాంట్గా అవతరించడానికి ప్రయత్నిస్తున్నారు మరియు ఉద్గారాలపై అన్ని సిపిసిబి మార్గదర్శకాలను పాటిస్తున్నారు. అన్ని ఉద్గార పారామితులను ఆన్లైన్లో పర్యవేక్షిస్తున్నారు రియల్ టైం ప్రాతిపదికన కేంద్ర కాలుష్య నియంత్రణ మండలికి  ఎప్పటికప్పుడు చేరవేస్తారు. విద్యుత్ మంత్రిత్వ శాఖలోని పిఎస్యు ఎన్టిపిసి ప్రకటన ప్రకారం, ఫ్లూ గ్యాస్ ఉద్గారాలు మరియు ప్రత్యేకమైన పదార్థం సిపిసిబి నిబంధనలకు లోబడి అధిక సామర్థ్యం గల ఇఎస్పి  మొత్తం 210 మెగావాట్లు నాలుగు, 490 మెగావాట్ల యూనిట్లు రెండుఅందుబాటులో ఉన్నాయి.
ఎస్ఓఎక్స్ తగ్గింపు కోసం, అమెరికాలోని యుసిసి  నుండి సాంకేతిక పరిజ్ఞానంతో దేశంలో మొదటిసారి 210 మెగావాట్ల యూనిట్లలో డ్రై సోర్బెంట్ ఇంజెక్షన్  వ్యవస్థను ఏర్పాటు చేశారు మరియు ఇప్పుడు నాలుగు యూనిట్లు ఉద్గార ప్రమాణాలను పాటిస్తున్నాయి. జపాన్లోని మిత్సుబిషి పవర్ వర్క్స్ నుండి సాంకేతిక పరిజ్ఞానంతో భెల్ చేత 490 మెగావాట్ల యూనిట్లలో ఎఫ్జిడి వ్యవస్థ అమలు దశలో ఉంది.
అన్ని 210 మెగావాట్ల యూనిట్లు ఇప్పటికే ఎన్ఓఎక్స్ ఉద్గార నిబంధనలకు అనుగుణంగా ఉన్నాయి. 490 మెగావాట్ల యూనిట్లలో, సోఫా  వ్యవస్థను వ్యవస్థాపించారు మరియు అన్ని యూనిట్లు ఇప్పుడు ఎన్ఓఎక్స్ నిబంధనలకు లోబడి ఉన్నాయి.
ఎన్టిపిసి దాద్రి బాయిలర్లలో బొగ్గుతో పాటు బయోమాస్ గుళికల మండించడంలో ముందుంది. గుళికలు ఊక లేదా వ్యవసాయ అవశేషాలతో తయారవుతాయి, ఇవి ఎన్సిఆర్ ప్రాంతంలో కాలుష్యాన్ని పెంచే పొలాల్లో కాల్చివేసేవి. ఎన్టిపిసి దాద్రి బాయిలర్లలో 8000 టన్నులకు పైగా గుళికలు మండిస్తారు, ఇది దాదాపు 4000 ఎకరాలలో మంట ద్వారా వచ్చే వ్యవసాయ అవశేషాలకు ఉత్పన్నమయ్యి, నివారించగలిగే అగ్నికి సమానం.
సమ్మతికి మించి, జీరో లిక్విడ్ డిశ్చార్జ్ సిస్టమ్, రెయిన్ వాటర్ హార్వెస్టింగ్ సిస్టమ్ను అమలు చేయడం ద్వారా ఎన్టిపిసి దాద్రి నీటి వినియోగంలో కొత్త ప్రమాణాలను నిర్ధారించింది.
|
ఆరోగ్య, కుటుంబ సంక్షేమ మంత్రిత్వ శాఖ
|
213.52 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.04 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 53,974
గత 24 గంటల్లో నమోదయిన కొత్త కేసులు 5,910
ప్రస్తుత రికవరీ రేటు 98.69%
వారపు పాజిటివిటీ రేటు 2.15%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 213.52 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.04 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,14,283
|
|
రెండో డోసు
|
|
1,01,08,793
|
|
ముందు జాగ్రత్త డోసు
|
|
68,08,200
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,35,011
|
|
రెండో డోసు
|
|
1,77,02,579
|
|
ముందు జాగ్రత్త డోసు
|
|
1,32,46,387
|
|
12-14 ఏళ్ల వారు
|
|
మొదటి డోసు
|
|
4,04,65,525
|
|
రెండో డోసు
|
|
3,04,78,434
|
|
15-18 ఏళ్ల వారు
|
|
మొదటి డోసు
|
|
6,17,29,479
|
|
రెండో డోసు
|
|
5,24,75,965
|
|
18-44 ఏళ్ల వారు
|
|
మొదటి డోసు
|
|
56,07,25,224
|
|
రెండో డోసు
|
|
51,36,62,006
|
|
ముందు జాగ్రత్త డోసు
|
|
6,85,11,275
|
|
45-59 ఏళ్ల వారు
|
|
మొదటి డోసు
|
|
20,39,31,989
|
|
రెండో డోసు
|
|
19,64,59,678
|
|
ముందు జాగ్రత్త డోసు
|
|
3,76,38,150
|
|
60 ఏళ్లు పైబడినవారు
|
|
మొదటి డోసు
|
|
12,76,00,113
|
|
రెండో డోసు
|
|
12,28,02,206
|
|
ముందు జాగ్రత్త డోసు
|
|
4,20,79,648
|
|
ముందు జాగ్రత్త డోసులు
|
|
16,82,83,660
|
|
మొత్తం డోసులు
|
|
2,13,52,74,945
దేశవ్యాప్త క్రియాశీల కేసుల సంఖ్య 53,974. మొత్తం పాజిటివ్ కేసుల్లో ఇది 0.12 శాతం.
భారతదేశ రికవరీ రేటు 98.69 శాతంగా ఉంది. గత 24 గంటల్లో 7,034 మంది రోగులు కోలుకున్నారు. దీంతో, కోలుకున్న రోగుల సంఖ్య  4,38,80,464 కి పెరిగింది.
గత 24 గంటల్లో 5,910 కొత్త కేసులు నమోదయ్యాయి.
గత 24 గంటల్లో మొత్తం 2,27,313 పరీక్షలు చేశారు. దేశవ్యాప్తంగా ఇప్పటివరకు 88.73 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.15 శాతంగా, రోజువారీ పాజిటివిటీ రేటు 2.60 శాతంగా నమోదయ్యాయి.
రక్షణ మంత్రిత్వ శాఖ
భారత వైమానిక దళం కొత్త పతాకం
2023 అక్టోబర్ 08వ తేదీ భారత వైమానిక దళం చరిత్రలో ఒక ముఖ్యమైన రోజుగా నిలిచిపోతుంది. ఆ చారిత్రాత్మక రోజున, వైమానిక దళాధిపతి ఐఏఎఫ్ కొత్త జెండాను ఆవిష్కరిస్తారు.
దేశ స్వాతంత్ర్యానికి ముందు, ఆర్ఐఏఎఫ్ పతాకంలో ఎగువ ఎడమ భాగంలో యూనియన్ జాక్, ఎగిరే వైపున ఒక వృత్తాకారం  ఉంటుంది. స్వాతంత్య్రానంతరం, యూనియన్ జాక్ను భారతీయ త్రివర్ణ పతాకంతో, వృత్తాకారాన్ని జాతీయ జెండాలోని మూడు రంగులతో భర్తీ చేసి భారత వైమానిక దళం కొత్త చిహ్నాన్ని సృష్టించారు.
భారత వైమానిక దళం విలువలను మరింత మెరుగ్గా ప్రతిబింబించేలా కొత్త చిహ్నాన్ని రూపొందించారు. ఇప్పుడు, జెండా కుడి ఎగువ మూలలో, ఎగిరే వైపు భారత వైమానిక దళ చిహ్నాన్ని చేర్చారు.
భారత వైమానిక దళం చిహ్నంలో పైభాగాన జాతీయ చిహ్నం ఉంటుంది. అశోక సింహాల మద్ర, దాని కింద దేవనాగరిలో "సత్యమేవ జయతే" అని ఉంటుంది. అశోక సింహాల కింద ఒక హిమాలయ డేగ రెక్కలు విప్పి ఉంటుంది, ఇది ఐఏఎఫ్ పోరాట పటిమను సూచిస్తుంది. లేత నీలం రంగులో ఉండే వృత్తం హిమాలయ డేగ చుట్టూ ఉంటుంది, దానిలో “భారతీయ వాయు సేన” అనే పదాలు కనిపిస్తాయి. ఐఏఎఫ్ నినాదం "నభః స్పృశం దీప్తం" దేవనాగరి పదాలు డేగ బొమ్మ కింద బంగారు రంగులో ఉంటాయి. ఐఏఎఫ్ నినాదం భగవద్గీతలోని 24వ అధ్యాయంలోని 11వ విభాగం నుంచి తీసుకున్నారు. ఈ వాక్యం అర్థం "ప్రకాశిస్తూ ఆకాశాన్ని తాకడం".
హోం మంత్రిత్వ శాఖ
చంద్రయాన్-3 విజయవంతంగా ల్యాండింగ్ అయిన నేపథ్యంలో దేశ పౌరులతో పాటు చంద్రయాన్ బృంద అవిరామ కృషి మరియు ఖచ్చితమైన ప్రణాళికకు అభినందనలు తెలిపిన కేంద్ర హోం మరియు సహకారశాఖ మంత్రి శ్రీ అమిత్ షా
కొత్త అంతరిక్ష విధానాన్ని తీసుకొచ్చినందుకు ప్రధాన మంత్రి శ్రీ నరేంద్ర మోదీకి కృతజ్ఞతలు తెలిపిన కేంద్ర హోంమంత్రి
ఆజాదికా అమృత్కల్లో భారతదేశం అంతరిక్ష రంగంలో అద్భుతమైన విజయాన్ని సాధించింది. ఇది మనందరికీ గర్వకారణం, ప్రపంచ వేదికపై భారతదేశానికి కీర్తి తెచ్చినందుకు క్రెడిట్ దేశ శాస్త్రవేత్తలు మరియు ఇంజనీర్లకు చెందుతుంది
చంద్రయాన్-3 మిషన్ విజయంతో చంద్రునిపై అడుగుపెట్టిన నాల్గవ దేశంగా భారతదేశం అవతరించింది మరియు చంద్రుని దక్షిణ ధ్రువంపై అడుగుపెట్టిన మొదటి దేశంగా అవతరించింది. చంద్రయాన్-3 మిషన్ చంద్రుని యొక్క దక్షిణ ధ్రువ రహస్యాలను ఆవిష్కరించడంలో సహాయపడుతుంది.
మోదీ ప్రభుత్వ నూతన అంతరిక్ష విధానం ప్రకారం గత దశాబ్ద కాలంలో 55 అంతరిక్ష నౌకలు మరియు 50 ప్రయోగ వాహనాల మిషన్లు చేపట్టబడ్డాయి. ఏకకాలంలో 104 ఉపగ్రహాలను ప్రయోగించి భారతదేశం రికార్డు సృష్టించింది అలాగే తొలి ప్రయత్నంలోనే అంగారక గ్రహాన్ని చేరుకున్న మొదటి దేశంగా అవతరించింది మరియు ఇప్పుడు చంద్రయాన్-3 మిషన్ కూడా విజయం సాధించింది.
2020లో అంతరిక్ష రంగంలో మోదీ ప్రభుత్వం చేపట్టిన సంస్కరణలు ప్రైవేటు సంస్థలకు కూడా అవకాశాలను అందించాయి. ఇది
నిర్ణీత సమయంలో మరియు చంద్రుడిపై నిర్ణీత ప్రదేశంలో చంద్రయాన్-3 విజయవంతంగా ల్యాండింగ్ అయినందుకు చంద్రయాన్-3 బృందం యొక్క అవిశ్రాంత ప్రయత్నం మరియు ఖచ్చితమైన ప్రణాళికతో పాటు దేశంలోని పౌరులందరికీ కేంద్ర హోం మరియు సహకారశాఖ మంత్రి శ్రీ అమిత్ షా అభినందనలు తెలిపారు. భారతదేశ అంతరిక్ష యాత్రను ఊహించేందుకు కొత్త అంతరిక్ష విధానాన్ని తీసుకొచ్చినందుకు ప్రధాన మంత్రి శ్రీ నరేంద్ర మోదీకి కేంద్ర హోంమంత్రి తన వీడియో సందేశంలో కృతజ్ఞతలు తెలిపారు.
అజాదికా అమృత్కాల్ సందర్భంగా అంతరిక్ష రంగంలో భారతదేశం అద్భుతమైన విజయాన్ని సాధించిందని, ఇది మనందరికీ గర్వకారణమని హోంమంత్రి అన్నారు. ప్రపంచ వేదికపై భారతదేశానికి కీర్తిని తీసుకువచ్చిన దేశ శాస్త్రవేత్తలు మరియు ఇంజనీర్ల కృషిని ఆయన ప్రశంసించారు. చంద్రయాన్-3 మిషన్తో చంద్రుడిపై అడుగుపెట్టిన నాలుగో దేశంగా మరియు చంద్రుడి దక్షిణ ధ్రువంపై అడుగుపెట్టిన తొలి దేశంగా భారత్ అవతరించిందని శ్రీ షా చెప్పారు. చంద్రుని దక్షిణ ధృవానికి సంబంధించిన రహస్యాలను చేధించేందుకు చంద్రయాన్-3 మిషన్ దోహదపడుతుందని ఆయన తెలిపారు. అంతరిక్ష రంగానికి మరియు భారతదేశ భవిష్యత్తుకు అమృతకల్ శుభప్రదమని, నేటి చంద్రయాన్-3 మిషన్ దానిని సూచిస్తోందని శ్రీ షా అన్నారు. ఈ రోజు పౌరులందరికీ గర్వకారణమైన రోజు అని తెలిపారు.
మోదీ ప్రభుత్వ నూతన అంతరిక్ష విధానం ప్రకారం గత దశాబ్ద కాలంగా 55 స్పేస్క్రాఫ్ట్లు, 50 లాంచ్ వెహికల్ మిషన్లను చేపట్టామని శ్రీ అమిత్ షా తెలిపారు. " భారతదేశం ఏకకాలంలో 104 ఉపగ్రహాలను ప్రయోగించడం ద్వారా రికార్డు సృష్టించింది. మొదటి ప్రయత్నంలోనే అంగారక గ్రహాన్ని చేరుకున్న మొదటి దేశంగా నిలిచింది మరియు ఇప్పుడు చంద్రయాన్-3 మిషన్ కూడా విజయాన్ని సాధించింది. 2020లో అంతరిక్ష రంగంలో మోదీ ప్రభుత్వం చేపట్టిన సంస్కరణలు ప్రైవేట్ సంస్థలకు అవకాశాలను అందించాయి. ఇది మన మిషన్ను వేగవంతం చేస్తుంది" అని ఆయన అన్నారు.
కొత్త స్పేస్ ఒడిస్సీ భారతదేశ ఖగోళ ఆశయాలను కొత్త ఎత్తులకు చేరవేస్తోందని, అంతరిక్ష ప్రాజెక్టుల కోసం ప్రపంచంలోని లాంచ్ప్యాడ్గా దీనిని నిలుపుతుందని కేంద్ర హోం మంత్రి అన్నారు. ఇది భారతీయ కంపెనీలకు అంతరిక్షానికి గేట్వేని అన్లాక్ చేస్తోందని, మన యువతకు ఉపాధి అవకాశాలను పుష్కలంగా సృష్టిస్తుందని చెప్పారు.
భారత పోటీ ప్రోత్సాహక సంఘం
శ్రీకాళహస్తి పైప్స్ విలీనానికి సిసిఐ ఆమోదముద్ర
ఎలక్ట్రోస్టీల్ కాస్టింగ్స్ లిమిటెడ్  లో శ్రీకాళహస్తి పైప్స్ లిమిటెడ్  ఒక పబ్లిక్ లిస్టెడ్ కంపెనీ. విలీనం కావటానికి కాంపిటిషన్ కమిషన్ ఆఫ్ ఇండియా  ఆమోదముద్ర వేసింది. కాంపిటిషన్ చట్టం, 2002 లోని సెక్షన్ 31 కింద ఈ విలీనానికి సిసిఐ ఈరోజు ఆమోదం తెలియజేసింది.
ఇసిఎల్ భారత్ లో ఒక పబ్లిక్ లిస్టెడ్ కంపెనీ. ఇది ఎలక్ట్రో స్టీల్ కంపెనీల గ్రూప్ కు హోల్డింగ్ కంపెనీ. ప్రధానంగా ఇది డక్టైల్ ఐరన్ పైపులు, డక్టైల్ ఐరన్ ఫిటింగ్స్, పోత ఇనుము పైపుల తయారీ, సరఫరాలో నిమగ్నమై ఉండే సంస్థ. ఎస్ పి ఎల్ అనేది కూడా పబ్లిక్ లిస్టెడ్ కంపెనీ. ఇది ఎలక్ట్రో స్టీల్ గ్రూప్ లో భాగం. డక్తైల్ ఐరన్ పైప్ ల తయారీ, పంపిణీలో నిమగమై ఉండే కంపెనీ.
ఇప్పుడు ప్రతిపాదించిన ఇ సి ఎల్ తో ఎస్ పి ఎల్, విలీనం వల్ల ఎస్ పి ఎల్ అనే కంపెనీ పూర్తిగా రద్దవుతుంది. ఇసిఎల్ అనే కంపెనీ మాత్రమే మనుగడలో ఉంటుంది.
సవివరమైన సిసిఐ ఆదేశాలు త్వరలో వెలువడతాయి.